open-index/open-wikipedia-markdown huggingface dataset:
ברוכים הבאים לצפון

**ברוכים הבאים לצפון** (בצרפתית: **Bienvenue chez les Ch'tis**) הוא סרט קומדיה צרפתי. הסרט שיצא בשנת 2008, הוא אחד מהסרטים הצרפתיים המצליחים ביותר מבחינה מסחרית, עם למעלה מ-20 מיליון צופים והכנסות של קרוב ל-200 מיליון דולר בצרפת בלבד.

## עלילה
במרכז עלילת הסרט נמצא פיליפ אברמס, מנהל סניף דואר מפרובאנס שבדרום צרפת. כעונש על שניסה להתחזות לנכה על מנת שתאושר לו העברה לסניף בריביירה, הוא מועבר לנהל את סניף הדואר בעיירה ברג. עיירה זו ממוקמת בחבל נור-פה דה קאלה שבקצה הצפוני של צרפת, חבל ארץ בעל שם של בעל מזג אוויר קר וגשום המאוכלס באנשים בעלי מנהגים מוזרים הדוברים ניב של צרפתית בשם שטי.

לאחר קשיי התאקלמות מגלה אברמס כי החיים בצפון אינם קשים כפי שתיאר לעצמו. הוא מסתיר מאשתו הסובלת מדיכאון את העובדה שהוא אוהב את מקום העבודה החדשה שלו ואת צוות העובדים, ואף מביים תאונה כדי שלא תגיע. כשהיא מגיעה לבסוף, מביימים העובדים כפר בסביבת העיירה ברג ומתנהגים בצורה גסה בכוונה, אך השקר נחשף ואברמס נאלץ להתעמת עם אשתו, המבינה ללבו בסופו של דבר.

בעלילת המשנה מתרחש סיפור אהבה בין אנאבל עובדת הדואר לבין הדוור (בגילום הבמאי דני בון) שגר אצל אימו השתלטנית, ואף מפתח בעיות שתייה עקב חמימות התושבים, המציעים לו לשתות אצלם בכל פעם שהוא מביא את הדואר. באחת הסצנות, מצטרף אליו אברמס לסיבוב חלוקת הדואר על אופניים, במטרה להניא אותו מלשתות, אך לבסוף הוא שותה יותר ממנו ועושה תאונת אופניים. לבסוף, בהשראת אברמס, מצליח הדוור לזכות באנאבל.

## קישורים חיצוניים

* 

* 

קטגוריה:סרטי 2008
קטגוריה:סרטי קומדיה
קטגוריה:סרטים בצרפתית
קטגוריה:סרטים צרפתיים
קטובודואה

**קאטובודואה** (בלטינית: **Catubodua** מקלטית: "עורב קרב") היא אלת המלחמה והניצחון במיתולוגיה הקלטית. פולחנה של האלה היה נפוץ במזרח גאליה (צרפת של ימינו), וכתובת המוקדשת לאלה התגלתה בהוט סבוי.

ככל הנראה ניתן לזהותה עם האלה באדב מהמיתולוגיה האירית.

עם המפגש בין התרבות הקלטית ותרבות האימפריה הרומית, זוהתה עם האלה ויקטוריה מהמיתולוגיה הרומית וניקה מהמיתולוגיה היוונית.

## לקריאה נוספת

* Edain McCoy, **Celtic Myth & Magick: Harness the Power of the Gods and Goddesses**, Llewellyn Worldwide, 1995


## קישורים חיצוניים
* מידע על האלה באתר celtnet

קטגוריה:אלים בריטיים וגאליים קדומים
קטגוריה:אלות מלחמה
ננסי קייס

**ננסי לואיז קייס** (באנגלית: **Nancy Louise Kyes**) (נולדה ב-19 בדצמבר 1949) היא שחקנית קולנוע וטלוויזיה אמריקנית. ברוב הופעותיה בסרטי קולנוע, היא מופיעה בשם הבמה שלה: **ננסי לומיס**. ננסי קייס מוכרת בעיקר מתפקידה כאנני בראקט בליל המסכות, סרט האימה הקלאסי מ-1978 של ג'ון קרפנטר.

## רקע
קייס נולדה ב-Falls Church, וירג'יניה, ארצות הברית. קייס למדה בתיכון ריברסייד, קליפורניה, וכן למדה תיאטרון באוניברסיטת נורת'ווסטרן.

## קריירה
לפני שכיכבה בסרט ליל המסכות, שיחקה קייס במותחן בשם: "*Assault on Precinct 13*", אשר בוים גם הוא על ידי ג'ון קרפנטר. בשנת 1980, שיחקה בסרט "**הערפל**", בתור סנדי פדל. בסרט גם השתתפה ג'יימי לי קרטיס, אשר שיחקה לצידה גם בסרט ליל המסכות. ב-1981 צילמה קייס סצנה חדשה, אשר נוספה לגרסה הטלוויזיונית של ליל המסכות. כיום עובדת קייס כפסלת, בלוס אנג'לס.

## חיים אישיים
קייס הייתה נושאה למפיק, תסריטאי ובמאי טומי לי וולאס, איתו יש לה שני ילדים. כעת הם גרושים.

## קישורים חיצוניים
* 

קטגוריה:שחקניות קולנוע וטלוויזיה אמריקאיות
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
שנדור טאקאץ'

**שנדור טאקאץ**' (בהונגרית: **Takács Sándor**; 10 בפברואר 1893 - 22 באפריל 1932) היה שחמטאי הונגרי.
## קריירה
בשנת 1922 הגיע טאקאץ' למקום ה-13 בתחרות וינה (ניצח: עקיבא רובינשטיין). בשנת 1924 הגיע למקום השישי בתחרות מראן (ניצח: ארנסט גרינפלד). בשנת 1925 ניצח בתחרות בודפשט, בהקדימו את לאיוש שטיינר.

בשנת 1926 חלק טאקאץ' מקום 3–5 בתחרות בודפשט (התחרות הראשונה שפיד"ה ארגנה, ניצחו: ארנסט גרינפלד ומריו מונטיצ'לי). בשנת 1927 הגיע למקום השמיני בתחרות וינה (ניצח: ארנסט גרינפלד) והגיע למקום החמישי בתחרות קסקמט (ניצח: אלכסנדר אלכין). בשנת 1928 חלק מקום ראשון שני עם ארנסט גרינפלד בתחרות וינה.

בתחרות הייסטינגס בשנת 1928/29 חלק טאקאץ' מקום 1–3 עם פרנק מרשל ואדגר קול. בשנת 1929 חלק מקום 3–5 בתחרות רוגשקה סלטינה (ניצח: עקיבא רובינשטיין). בשנת 1929/30 חלק מקום 4–7 בתחרות הייסטינגס (ניצח: חוסה ראול קפבלנקה). בשנת 1930 חלק מקום 2–3 בתחרות רוטרדם עם דניאל נוטבום, אחרי המנצח סבלי גריגורייביץ' טרטקובר. באותה שנה חלק מקום 2–3 בתחרות אנטורפן עם ארטור דונקלבלום אחרי המנצח סאלו פלור.

טאקאץ' ייצג את הונגריה על גבי הלוח השני באולימפיאדת השחמט 1930, אולימפיאדת השחמט השלישית שאורגנה על ידי פיד"ה שהתקיימה בהמבורג בין 13 ביולי לבין 27 ביולי 1930. טאקאץ' ניצח בשישה משחקים, סיים חמישה בתיקו והפסיד בשלושה. ההישג הקבוצתי זיכה אותו במדליית כסף.

## קישורים חיצוניים

* משחקי השחמט של שנדור טאקאץ'

## הערות שוליים

קטגוריה:נציגי הונגריה באולימפיאדת השחמט
קטגוריה:הונגרים שנולדו ב-1893
קטגוריה:הונגרים שנפטרו ב-1932
ראש ממשלת צרפת

[ממוזער|[הוטל מטיניון – מעונו ומקום עבודתו של ראש ממשלת צרפת]]

**ראש ממשלת צרפת** (בצרפתית: **Premier ministre français**) הוא השר הבכיר בממשלה שממנה נשיא צרפת על פי חוקת הרפובליקה הצרפתית החמישית של צרפת.

על פי החוקה, ראש המדינה הוא נשיא צרפת. תפקיד ראש הממשלה, או תפקיד מקביל לו, היו קיימים גם במשטרים צרפתיים קודמים, אך סמכויות ראש הממשלה, ומעמדו, השתנו בהרבה. כך, למשל, בתקופת הרפובליקה הצרפתית השלישית היה ראש הממשלה ראש הרשות המבצעת בפועל, בדומה לראש ממשלת ישראל, ואילו תפקיד הנשיא היה סמלי בעיקרו. בימי הרפובליקה השנייה, הרפובליקה השלישית והרפובליקה הצרפתית הרביעית נקרא ראש הממשלה "נשיא מועצת השרים" (Président du Conseil des Ministres), תואר שקוצר לעיתים ל"נשיא המועצה" (Président du Conseil). ראש ממשלת צרפת גם עומד בראש מועצת המדינה של צרפת, הגם שתפקיד זה משמש באופן סמלי בעיקרו, ומועצת המדינה מנוהלת בפועל על ידי סגן נשיא המועצה.

ראש הממשלה נתמך על ידי המזכירות הכללית של ממשלת צרפת.

## מינוי
ראש הממשלה ממונה על ידי הנשיא של הרפובליקה, ואילו לאספה הלאומית יש סמכות לפזר את הממשלה. לכן, כל מינוי של ראש ממשלה צריך לזכות בתמיכה רחבה של החברים באספה הלאומית, דבר המחייב את הנשיא לפעמים למנות פוליטיקאי ממפלגה יריבה.

## בסיס חוקתי

לפי סעיף 21 בחוקה הצרפתית, ראש הממשלה הוא האחראי על תפקוד הממשלה, וממליץ לנשיא צרפת על מינוי שרי הממשלה השונים. בנוסף, הוא רשאי להעביר סמכויות לשריו.

## תפקידים
* עומד בראש מועצת המדינה של צרפת
* מנחה את פעולתה של ממשלת צרפת המורכבת משרים ומזכירי מדינה שמונו על ידי נשיא הרפובליקה לפי הצעת ראש הממשלה.
* מוביל את הממשלה כחלק מתפקידה לקבוע ולנהל את המדיניות הלאומית (בעיקר את מדיניות הפנים בעוד הנשיא מוביל את מדיניות החוץ והביטחון.
* אחראי על ההגנה הלאומית;
* מבטיח ביצוע חוקים ומפעיל סמכויות רגולטוריות, בכפוף לחתימת פקודות וגזירות שנדונו במועצת השרים על ידי נשיא הרפובליקה
* דואג לתיאום פעולות הממשלה באמצעות בוררות במדיניות שהוחלט במשרדים השונים.
* עומד בראש המזכירות הכללית להגנה וביטחון לאומי של צרפת.

## שיאים
* שמונה יהודים או ממוצא יהודי כיהנו כראשי ממשלה בצרפת, הראשון שבהם אלכסנדר מילראן, ב-1920.
* האישה הראשונה בצרפת שהייתה ראש ממשלה היא אדית קרסון (1991–1992)
* ז'אק שיראק הוא ראש הממשלה היחיד (ברפובליקה החמישית) שהיה ראש ממשלה יותר מקדנציה אחת (1974–1976, 1986–1988).
* גבריאל אטאל בגיל 34, הפך לאדם הצעיר ביותר וההומוסקסואל המוצהר הראשון שכיהן כראש ממשלת צרפת.
* ז'ורז' קלמנסו היה ראש ממשלה המבוגר ביותר; בן 76 ביום מינויו.
* ז'אק שבאן-דלמאס (1969–1972) ואלן ז'ופה (1995–1997) הם ראשי הממשלה היחידים שהיו במקביל ראש ממשלה וראש עיר.
* סבסטיאן לקורני הוא ראש הממשלה שכיהן במשך הזמן הקצר ביותר בתפקיד ראש הממשלה: חודש אחד בלבד (ספטמבר 2025)
* ז'ורז' פומפידו הוא ראש הממשלה שכיהן במשך הזמן הרב ביותר בתפקיד ראש הממשלה: סך הכול 6 שנים, חודשיים ו-26 יום בין 1962 ו-1968.

## קישורים חיצוניים

* 

קטגוריה:ממשלת צרפת
*
בוקסנוס

**בוקסנוס** (בלטינית: **Buxenus**) היה אל מלחמה במיתולוגיה הקלטית וכן אל עצי התאשור. אם המפגש בין התרבות הקלטית ותרבות האימפריה הרומית זוהה בוקסנוס עם האל מרס מהמיתולוגיה הרומית ושמו הופיע כסיומת לשם האל. כתובת המוקדשת ל"מרס בוקסנוס" התגלתה בולרון (בצרפת של ימינו).

## לקריאה נוספת

* Bernhard Maier, Cyril Edwards, **Dictionary of Celtic Religion and Culture**, Boydell & Brewer, 1998
*Harry Mountain, **The Celtic Encyclopedia**, Universal-Publishers, 1998


## קישורים חיצוניים
* אלים קלטיים

קטגוריה:אלים בריטיים וגאליים קדומים
קטגוריה:אלי טבע
גולדשטיין

**גולדשטיין** או **גולדשטין** (**Goldstein**; באנגלית נהגה גולדסטיין או גולדסטין), הוא שם משפחה גרמני וכן שם משפחה יהודי-אשכנזי נפוץ שמשמעותו אבן זהב.

## ראו גם
*אבן זהב
*גולדסטון

קטגוריה:שמות משפחה אשכנזיים
קטגוריה:שמות משפחה
מפתח הזהב

**מפתח הזהב** הוא סרט ישראלי משנת 1954. הסרט בוים והופק על ידי סשה אלכסנדר והשתתפו בו בין היתר ארנונה גורביץ, מיכאל בלום וצבי בן חיים. את התסריט כתב אלכסנדר יחד עם עודד אבישר. 

עלילת הסרט נסובה סביב חבורת חלוצים המחפשים מקור מים בנגב, והוא משלב אלמנטים תיעודיים ועלילתיים, וסגנון לירי-מיסטי עם צילום פסאודו-תיעודי. הגיבורה ארנונה, צעירה אידיאליסטית ששמה לה למטרה למצוא מקור מים, חולה בקדחת ומבקשת מחברה אוריאל להמשיך בחיפושי המים. הצילומים התקיימו בנגב, ולא באולפן צילומים. 

הסרט הוצג מחוץ לתחרות בפסטיבל הסרטים של ונציה בשנת 1954, ועבודת הצילום זכתה לשבחים, אך הדיבוב לאנגלית פגם לטעמם של מבקרי קולנוע באיכותו.

## קישורים חיצוניים

* 

## הערות שוליים

קטגוריה:סרטים ישראליים
פרס רוטשילד

**פרס רוטשילד** הוא פרס שמעניקה יד הנדיב מאז שנת 1959 בעשרה תחומים: הנדסה, מדעי המחשב, מתמטיקה, מדעי החיים, מדעי הסביבה, מדעי הכימיה, מדעי הפיזיקה, מדעי החברה, מדעי הרוח, ומדעי היהדות. הפרסים מוענקים אחת לשנתיים עבור הישגים מדעיים יוצאי דופן, פריצות דרך או תגליות. התחומים מחולקים לשתי קבוצות, כך שכל תחום למעשה חוזר על עצמו אחת לארבע שנים.

ב-1959, הוקמה מועצת המנהלים לפיקוח על הפרסים. הדירקטוריון כלל בתחילה נציגים ממשפחת רוטשילד, ממשלת ישראל ומוסדות אקדמיים מובילים כמו האוניברסיטה העברית, הטכניון ומכון ויצמן, המשקפים ראייה רחבה יותר של שיתוף פעולה בין פילנתרופיה, אקדמיה וממשלה לקידום מצוינות מדעית ותרבותית. במהלך השנים, הדירקטוריון התפתח לכלול מנהיגים מדיסציפלינות ומוסדות חדשים יותר, דבר המבטיח כי הפרסים יישארו בקנה אחד עם סדרי העדיפויות האקדמיים העכשוויים. הדירקטוריון גם התאים את התהליכים שלו כדי לעמוד בסטנדרטים הגבוהים ביותר של ביקורת עמיתים בינלאומית, והדגיש את מחויבותו לחוסר משוא פנים וקפדנות.

פרסי רוטשילד הכירו בתרומות משמעותיות רבות, ביניהן: מחקר הביולוגיה המבני של פרופסור עדה יונת (2006, מדעי החיים) על ריבוזומים, שזיכה אותה בהערכה עולמית ובפרס נובל הראשון של ישראל בכימיה; גילוי הקוואזי-גבישים של פרופסור דן שכטמן (1990, הנדסה) עיצב מחדש את הקריסטלוגרפיה המודרנית, והגיע לשיא בפרס נובל שלו ב-2011; עבודתו של פרופסור מיכאל רבין במדעי המחשב התאורטיים (1973, מתמטיקה) גרפה פרס טיורינג וחיזקה את המוניטין של ישראל כמובילה בתחום זה. 152 פרסי רוטשילד חולקו עד היום (2025).

רשאים להגיש מועמדים לפרס: ראשי האוניברסיטאות בישראל, דיקני הפקולטות של האוניברסיטאות בישראל, ראשי המחלקות והחוגים הרלוונטיים וחברי האקדמיה הלאומית הישראלית למדעים, וכן כל אדם שהוענק לו פרס רוטשילד בעבר, ובלבד שיציע מועמד בתחום שבו הוא קיבל את הפרס. נכון לשנת 2025 עומד גובה הפרס על 200,000 ש"ח לזוכה.

## הזוכים בפרס לאורך השנים

**רשימת זוכי הפרס לפי שנה**

## קישורים חיצוניים
* 
* פרסי רוטשילד – שנת היובל

*
קטגוריה:הנצחת משפחת רוטשילד
רוטשילד
קטגוריה:יד הנדיב
אמביסאגרוס

**אמביסאגרוס** (בלטינית: **Ambisagrus** - בקלטית: "העקשן") הוא אל הרעם והגשם במיתולוגיה הקלטית. 

פולחנו היה נפוץ באקוויליה שבפרובינקיית גאליה קיסאלפינה (בצפון איטליה של ימינו). אל קלטי זה זוהה עם האל יופיטר מהמיתולוגיה הרומית, וייתכן שמדובר בשם נוסף של האל טאראניס. תיאוריו המקוריים לא ידועים כיום, ועם המפגש בין התרבות הקלטית והתרבות הרומית, הפך תיאורו ותפקידו זהה למעשה לתיאורו ותפקידו של יופיטר.

## לקריאה נוספת

* Juliette Wood, *The Celts: Life, Myth, and Art*, Thorsons Publishers (2002): 


## קישורים חיצוניים
* אלים קלטיים
* הדת הקלטית

קטגוריה:אלים בריטיים וגאליים קדומים
קטגוריה:אלי סער
קטגוריה:אלי השמיים ומזג האוויר
רובור

**רוֹבּוּר** (בלטינית: **Robur** או **Robor** - עץ האלון) או **רובוריס** (בלטינית: **Roboris**) הוא אל עצי האלון במיתולוגיה הקלטית. באנגולם התגלתה כתובת המוקדשת לאל, וככל הנראה היה במקום אתר פולחן של רובור.

ייתכן ושמו הוא עיוות של האל הקלטי דרווס, ומדובר למעשה באותו אל.

## קישורים חיצוניים
* האל רובור, באתר celtnet

## הערות שוליים

קטגוריה:אלים בריטיים וגאליים קדומים
קטגוריה:אלי טבע
אזור H I

**אזור H I** הוא ענן בין-כוכבי, המורכב מאטומי מימן נייטרליים (H I). אזורים אלה אינם זוהרים, למעט פליטת קו המימן (21 ס"מ = 1,420 מגה-הרץ). כדי לראות אזורי H I יש צורך בכמות רבה של גז מימן. בחזית היינון, כאשר אזורי H I מתנגשים בגז מיונן מתפשט (כדוגמת אזור H II), העצם בו התנגש אזור ה-H I נהיה זוהר יותר משהיה אם לא הייתה התנגשות. רמת היינון באזורי H I קטנה מאוד - בערך חלקיק אחד מיונן לכל 10,000 חלקיקים.

מיפוי פליטות H I בעזרת טלסקופ רדיו היא טכניקה המשמשת לקביעת המבנה של גלקסיות ספירליות. דבר זה משמש גם למיפוי הפרעות כבידה בין גלקסיות. כאשר שתי גלקסיות מתנגשות, החומר נמשך החוצה ברצועות, דבר המאפשר לאסטרונומים לקבוע לאיזה כיוון הגלקסיות מתקדמות.

## ראו גם
* אזור H II

## קישורים חיצוניים
* 

*
גלקסיית טבעת

שמאל|ממוזער|250px|אובייקט הוג - גלקסיית טבעת
**גלקסיית טבעת** היא גלקסיה עם מראה טבעתי. הטבעת מכילה כוכבים מאסיבים, כחולים וצעירים, כאשר אלה זוהרים מאוד. האזור המרכזי מכיל חומר זוהר יחסית. אסטרונומים מאמינים שגלקסיות טבעת נוצרות כאשר גלקסיה קטנה עוברת דרך מרכזה של גלקסיה גדולה. מכיוון שרוב הגלקסיה מכילה מרחב ריק, ה"התנגשות" רק לעיתים נדירות גורמת להתנגשויות ממשיות בין כוכבים. מכל מקום, ההפרעות בכבידה הנגרמות בעקבות אירוע כזה יכולות לגרום לגל של ייצור כוכבים לנוע דרך גלקסיה גדולה. אובייקט הוג , שהתגלה על ידי ארט הוג ב-1950 הוא דוגמה לגלקסיה מסוג זה.

## מבנה והיווצרות
בנוסף לתיאור המבני הפשוט, ניתן למצוא בגלקסיות טבעת אזורים פעילים של היווצרות כוכבים, הממוקמים בדרך כלל לאורך הטבעת. מחקרים מצביעים על כך שהמבנה הטבעתינוצר כתוצאה מהפרעה כבידתית חזקה, אשר דוחפת גז וכוכבים בצורה מעגלית וגורמת להיווצרות טבעת של חומר.

#### דוגמאות נוספות
מלבד אובייקט הוג קיימות דוגמאות נוספות של גלקסיות טבעת ידועות כמו גלקסיית טבעת הקוטב  וגלקסיית טבעת ליר. גלקסיות אלו מציגות מגוון של צורות ומבנים, כל אחת מהן עם תכונות ייחודיות.

#### מחקרים עדכניים
מחקרים עדכניים בתחום גלקסיות הטבעת נעזרים בטלסקופי חלל כמו טלסקופ החלל האבל וטלסקופ החלל ג'יימס וב כדי לחקור את תכונותיהן והיווצרותן. המחקרים מתמקדים בעיקר בהרכב הכימי של הכוכבים והגז, ובפרמטרים הדינמיים של הגלקסיות.

#### חשיבות המחקר
הבנת גלקסיות טבעת יכולה לשפוך אור על תהליכים כלליים יותר של היווצרות גלקסיות והתפתחותן ביקום. מחקרים על גלקסיות טבעת תורמים להבנת מנגנוני היווצרות כוכבים, התפתחות מבנים גלקטיים והשפעת התנגשות בין גלקסיות.

## ראו גם
* גלקסיה אליפטית
* גלקסיה ספירלית
* גלקסיית מוט ספירלית
* גלקסיית סיפרט
* גלקסיית עדשה
* גלקסיה לא-סדורה
* גלקסיית לוויין
* גלקסיה ננסית
* גלקסיית רדיו

## קישורים חיצוניים

*A Strange Ring Galaxy, NASA

## הערות שוליים

*
טבעת
משפחת בפטיסטינה

**משפחת בפטיסטינה** היא צביר אסטרואידים שעל פי התאוריות הנוכחיות נוצר לפני 160 מיליון שנים, בטווח טעות של כ-20 מיליון שנים, כאשר אסטרואיד בקוטר 60 ק"מ התנגש באסטרואיד בפטיסטינה, שקוטרו היה 170 ק"מ, ושבר אותו לחלקים.

שברים רבים שנוצרו מבפטיסטינה הגיעו למערכת השמש הפנימית כתוצאה מתהודה מסלולית עם מאדים וצדק, ויצרו לפני 100 עד 50 מיליון שנים סדרת מטאוריטים מסוג Carbonaceous Chondrite הנעים במסלולים דומים ומהווים את משפחת בפטיסטינה. משפחת בפטיסטינה כוללת על פי ההערכה כ-300 אסטרואידים שקוטרם מעל 10 ק"מ, וכ-140,000 אסטרואידים שקוטרם עולה על קילומטר אחד.

ריכוז כרום בשכבות משקע בנות 65 מיליון שנה בשכבת K-T, שהיא שכבת הגבול בין תקופת הקרטיקון לשכבת הטריאס, מעיד על התנגשות בכדור הארץ שגרמה להיווצרות מכתש צ'יקשולוב (Chicxulub) הנמצא במפרץ מקסיקו, ליד חצי האי יוקטן וכן מכתש טיכו על הירח. לפי סימולציות שנערכו, יש סבירות גבוהה מאוד שאחד מהשברים של בפטיסטינה פגע בכדור הארץ לפני כ-65 מיליון שנים ופגיעה זו גרמה להכחדת קרטיקון-שלישון ותום עידן הדינוזאורים.

## קישורים חיצוניים
*אסונות מהחלל
* 

קטגוריה:חגורת האסטרואידים
בפטיסטינה (אסטרואיד)

**בפטיסטינה** (שם מלא: **298 בפטיסטינה**) הוא אסטרואיד הנמצא בחגורת האסטרואידים שהתגלה על ידי אוגוסט שרלו (Auguste Charlois) ב-9 בספטמבר 1890. אסטרואיד זה הוא הגדול באסטרואידי משפחת בפטיסטינה.

על פי התאוריות הנוכחיות, לפני 160 מיליון שנים, בטווח טעות של כ-20 מיליון שנים, התנגש אסטרואיד בקוטר 60 ק"מ באסטרואיד 298 בפטיסטינה, שקוטרו היה 170 ק"מ, ושבר אותו לחלקים. חלקים אלה מרכיבים כיום את משפחת בפטיסטינה.

על פי סימולציות שנערכו לאחרונה, יש סבירות של למעלה מ-90% שאחד מהשברים של בפטיסטינה פגע בכדור הארץ לפני כ-65 מיליון שנים, גרם להכחדת קרטיקון-שלישון וגרם לתום עידן הדינוזאורים.

## קישורים חיצוניים

קטגוריה:חגורת האסטרואידים
בית בורגונדיה

**בית בורגונדיה** (פורטוגזית: Casa de Borgonha, קָזָה דֶה בוֹרגוֹנִיה) היה ענף צעיר של השושלת הקאפטינגית, שמוצאו מרובר הראשון, דוכס בורגונדיה, בנו הצעיר של רובר השני, מלך צרפת. 

בית בורגונדיה שלט על דוכסות בורגונדיה בין 1032 ל-1361. השושלת המרכזית של בית בורגונדיה הסתיימה עם מותו של פיליפ הראשון, דוכס בורגונדיה (המכונה פיליפ דה רובר) ב-1361. את הדוכסות ירש ז'אן השני, מלך צרפת, שאימו הייתה בת לבית בורגונדיה. 

בין החברים הבולטים בבית בורגונדיה: 
* אנריקה, רוזן פורטוגל (1066–1112)
* הוגו השלישי, דוכס בורגונדיה
* אוד הרביעי, דוכס בורגונדיה
* מרגרט מבורגונדיה, מלכת צרפת ואשתו של לואי העשירי, מלך צרפת
* ז'אן מבורגונדיה, מלכת צרפת ואשתו של פיליפ השישי, מלך צרפת
* פיליפ הראשון, דוכס בורגונדיה

## ראו גם
*מלכי פורטוגל

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בתי אצולה צרפתים
קטגוריה:בורגונדיה
ניקולה ז'יגיץ'

**ניקולה ז'יגיץ**' (בסרבית: **Никола Жигић**; נולד ב-25 בספטמבר 1980; בבאצ'קה טופולה שבסרביה) הוא כדורגלן עבר סרבי ששיחק בעמדת החלוץ המרכזי.

זיגיץ' החל את הקריירה במספר מועדונים מקומיים בסרביה, ולאחר מכן להכוכב האדום בלגרד, שם שיחק במשך שלוש עונות. לאחר מכן הועבר לראסינג סנטנדר וממנה לוולנסיה, שהשאילה אותו בחזרה לסנטנדר למשך עונה אחת ב-2009. בקיץ 2010 חתם זיגיץ' במועדון ברמינגהאם סיטי מהפרמייר ליג באנגליה. עזב את המועדון בסוף עונת 2013/2014.

את הקריירה הבינלאומית שלו בנבחרת סרביה בשנת 2005 והבקיע את שערו הרשמי הראשון במשחק מול נבחרת חוף השנהב במונדיאל 2006 שנערך בגרמניה.

## תארים
;הכוכב האדום בלגרד:
* אליפות סרביה ומונטנגרו: 2003/2004, 2005/2006
* הגביע הסרבי: 2003/2004, 2005/2006

;ולנסיה:
* גביע המלך הספרדי: 2008

;ברמינגהאם סיטי
* גביע הפוטבול ליג: 2011

## קישורים חיצוניים

קטגוריה:כדורגלנים סרבים
קטגוריה:חלוצי כדורגל סרבים
קטגוריה:באצ'קה טופולה: כדורגלנים
קטגוריה:כדורגלני באצ'קה טופולה
קטגוריה:כדורגלני מורנר בר
קטגוריה:כדורגלני קולובארה
קטגוריה:כדורגלני ספרטק סובוטיצה
קטגוריה:כדורגלני הכוכב האדום בלגרד
קטגוריה:כדורגלני ראסינג סנטנדר
קטגוריה:כדורגלני ולנסיה
קטגוריה:כדורגלני ברמינגהאם סיטי
קטגוריה:כדורגלני נבחרת סרביה
קטגוריה:כדורגלני מונדיאל 2006
קטגוריה:כדורגלני מונדיאל 2010
קטגוריה:ספורטאים סרבים בספרד
קטגוריה:סרבים שנולדו ב-1980
מבנה משרד התחבורה היבשתית של גאורגיה הסובייטית

**מבנה משרד התחבורה היבשתית של גאורגיה הסובייטית** בטביליסי (בגאורגית: **საქართველოს საავტომობილო გზების სამინისტროს შენობა**) הוא בנין בעל מבנה ארכיטקטוני ייחודי בטביליסי. הוא תוכנן על ידי האדריכל גיאורגי צ'אחווה (გიორგი ჩახავა) עבור המשרד לתחבורה יבשתית של גאורגיה הסובייטית, ובנייתו נסתיימה בשנת 1975.

## היסטוריה

בשנות השבעים כיהן צ'אחווה כשר לתחבורה יבשתית של גאורגיה הסובייטית. לכן, הוא היה גם הלקוח וגם התכנן הראשי של הפרויקט. עקב היותו השר הממונה על הנושא הוא בחר את המיקום האידיאלי עבור המבנה במקום הבולט והאטרקטיבי ביותר בטביליסי באותם ימים.

## האדריכל
צ'אחווה נולד בשנת 1923 בטביליסי. בשנת 1941 הוא סיים את חוק לימודיו בבית הספר התיכון. לאחר מכן גויס לצבא האדום והשתתף במלחמת העולם השנייה. לאחר המלחמה למד בפקולטה לאדריכלות באוניברסיטה הפוליטכנית של טביליסי. הוא סיים את לימודיו בשנת 1949. מאותה תקופה עבד כאדריכל בסטודיו משלו והוציא לפועל פרויקטים בגאורגיה, אוקראינה, אוזבקיסטן, טג'יקיסטן, אפגניסטן ולוב.

בתקופת פעילותו קיבל צ'אחווה מספר פרסים ותעודות הוקרה, ביניהם: תעודה מאיגוד האדריכלים של ברית המועצות (נוסד ב-1932), העיטור הממלכתי של מועצת הקומיסרים העממיים של ברית המועצות בשנת 1983 ומדליה מאיגוד האדריכלים של גאורגיה - "עיטור מיוחד לאדריכלות". בשנת 1991 הוא הפך לחבר כבוד באקדמיה הבינלאומית לארכיטקטורה אוריינטלית.

## המבנה

האתר המיוער שוכן בפרוורי העיר טביליסי על גדת נהר הקורה, על מדרון תלול, היורד ממערב למזרח. חלק גדול של המבנה מוגבה מעל פני הקרקע. את המבנה ניתן לראות ממרחק ושלושה כבישים מרכזיים המובילים מטביליסי צפונה חולפים בסמוך למבנה. ניתן להגיע למבנה דרך הקצה הגבוה שלו או הקצה הנמוך.

המבנה כולל קומות בטון בצורת תיבות המונחות זו על זו שתי וערב. חמישה חלקים, שכל אחד מהם מהווה שתי קומות. בסך הכל שמונה קומות (שתי הקומות הלפני אחרונות נמצאות בשני חלקים מקבילים. שלושה חלקים פונים ממזרח למערב ושני החלקים הנותרים, המונחים במאונך אליהם, פונים מצפון לדרום.

## אדריכלות

המבנה בנוי בסגנון אדריכלות קונסטרוקטיביסטית ומהווה אחת מהדוגמאות המובהקות לסגנון בנייה זה בטביליסי. אחד ממבקרי האכיטקטורה ב תיאר את המבנה: 

## קישורים חיצוניים

* אתר האדריכל גיאורגי צ'אחווה 
* האתר הרשמי משרד התחבורה היבשתית של גאורגיה 

## הערות שוליים

קטגוריה:טביליסי: מבנים
קטגוריה:ברוטליזם
קטגוריה:אדריכלות סובייטית
זורם לא-ניוטוני

**זורם לא-ניוטוני** הוא זורם, שבניגוד לזורם ניוטוני, תכונות הזרימה שלו לא ניתנות לתיאור על ידי ערך קבוע של צמיגות.

בתנאי לחץ מסוימים זורם כזה יכול להתנהג כמוצק, ובמקרים מסוימים, ניתן אפילו ללכת עליו. תמיסות פולימר רבות הן זורמים לא-ניוטונים, בדומה לחומרים יומיומיים רבים, כגון קטשופ, תרחיפי עמילן, צבע, דם ושמפו.

בזורם ניוטוני, היחס בין מאמץ הגזירה וקצב העיבור (קצב שינוי הצורה של הזורם) הוא ליניארי, כאשר הקבוע של היחס הוא מקדם הצמיגות של הזורם. בזורם לא-ניוטוני, היחס בין מאמץ הגזירה וקצב העיבור הוא לא-ליניארי, ויכול להיות אפילו תלוי בזמן. לכן, לא ניתן להגדיר מקדם צמיגות קבוע. ניתן להגדיר יחס בין מאמץ הגזירה וקצב העיבור (או צמיגות שתלויה במאמץ הגזירה), כאשר יחס זה שימושי במיוחד  עבור זורמים שהתנהגותם אינה תלויה בזמן.

למרות שהמושג "צמיגות" נמצא בשימוש נרחב לאפיון חומרים, לעיתים הוא לא מתאים לתיאור ההתנהגות המכנית של חומר, כאשר המקרה הבולט הוא זורמים לא-ניוטונים. במקום זאת, זורמים אלה מאופיינים על ידי תכונות אחרות של מכניקת הזורמים.
## ראו גם
* משוואות נאוויה-סטוקס
* נוזל-על
* חול טובעני
* מיסטוק

## קישורים חיצוניים

* 
* חומרים רכים: נקודת המפגש בין פיזיקה, כימיה, ביולוגיה ומדע החומרים, פרופ' דוד אנדלמן ופרופ' חיים דימנט, בשער ברשת, 2007

## הערות שוליים

קטגוריה:הידרודינמיקה
לואי מרשאן

**לואי מרשאן** (בצרפתית: **Louis Marchand**; 2 בפברואר 1669 – 17 בפברואר 1732) היה מוזיקאי צרפתי, מלחין ווירטואוז בנגינת עוגב וצ'מבלו.

## קורות חייו
מרשאן נולד בליון. בגיל שלושים ואחת היה ל"נגן עוגב מלכותי". מרשאן נודע בטבעו התוסס והססגוני, הן בחייו האישיים והן כמוזיקאי וכבש את פריז בסערה כשהגיע לשם מליון. יצא לו שם של אדם קשה ובלתי מהימן, אך אף על פי כן נודע ברבים כ"מרשאן הגדול". אנקדוטה אחת ששרדה מימיו מספרת עליו, כי בעת סיור בדרזדן ניאות לתחרות מוזיקלית עם יוהאן סבסטיאן באך, אך הסתלק מן העיר זמן קצר לפני המועד שנקבע לתחילת התחרות. הדעה הכללית הייתה, שמרשאן נמלט מן העיר משום שחשש לנחול מפלה מידי באך, אבל אין הוכחה חותכת לכך.

תיאור מוסמך יותר של מרשאן נותר בכל זאת מן הימים ההם, והוא מעיד על עזות המצח שלו ובוטות הליכותיו. אחרי שאשתו של מרשאן עזבה אותו (ישנם מקורות המדווחים כי הכה אותה), פקד עליו המלך להעביר לה מחצית משכרו. כתוצאה מכך, קטע מרשאן אחוז החימה את אחד הקונצרטים שלו באמצע והודיע למלך, לפני כל אנשי החצר שהתכנסו לשמוע את נגינתו, שאם אשתו אמורה לקבל מחצית משכרו, מן הראוי שתבוא ותנגן את שארית הקונצרט.

על אף הצלחתו של מרשאן והפופולריות שזכה לה בשעתו, רק מספר קטן של יצירות פרי עטו - ספר לעוגב, כמה שירים וקנטטות ושתי סוויטות לצ'מבלו (1702) יצאו לאור. ספר שלישי של קטעים לצ'מבלו, בסך הכל 14 במספר (12 בדו מינור, 2 בדו מז'ור), המיוחסים ברובם ללואי מרשאן, התגלה בפריז בשנת 2003. 

מרשאן מת בפריז.

## מדיה



Listen to a dozen organ pieces from the *Premier Livre d’Orgue* by Louis Marchand on real french classical organs: 
*Orgues Virtuels


## קישורים חיצוניים

* 
* 

* '''Louis Marchand''' Sausagelynx Page


קטגוריה:ערכים שבהם תבנית בריטניקה אינה מתאימה
קטגוריה:נגני עוגב צרפתים
קטגוריה:נגני צ'מבלו צרפתים
קטגוריה:מלחינים צרפתים במאה ה-17
קטגוריה:מלחינים צרפתים במאה ה-18
קטגוריה:ילידי 1669
קטגוריה:נפטרים ב-1732
פול וידאל

**פול אנטואן וידאל** (בצרפתית: **Paul Antoine Vidal**; 16 ביוני 1863 – 9 באפריל 1931) היה מלחין, מנצח ומורה צרפתי.

## קורות חייו
פול וידאל נולד בטולוז. הוא למד בקונסרבטוריון בטולוז ובזה של פריז, שם היה תלמידו של ז'יל מאסנה. וידאל זכה בפרס רומא בשנת 1883, שנה לפני שקלוד דביסי זכה באותו פרס. ב-8 בינואר 1886 ניגנו וידאל ודביסי את "סימפוניית פאוסט" של פרנץ ליסט בשני פסנתרים לפני ליסט עצמו, מופע שלאחר סעודה, שליסט העביר כנראה בשינה רצופה. למחרת ניגנו השניים את יצירתו של עמנואל שברייה, "ולסים רומנטיים" לשני פסנתרים, לפני ליסט.

וידאל ניצח על האופרה הלאומית של פריז ועל האופרה קומיק ולימד בקונסרבטואר של פריז; בין תלמידיו היו ז'אק איבר ולילי בולאנז'ה. הוא מת בפריז בשנת 1931.

כיום אין זוכרים עוד את יצירותיו. הן כוללות את האופרות "ארוס" (1892), "גרניקה" (1895) ו"לה בורגונד" (1898); הבלט "לה מאלדטה" (1893); קנטטה Ecce Sacerdos magnus; "חגיגה רוסית" (1893); ומוזיקה למחזות "Le Baiser" של תאודור דה בנוויל (1888) ו"La Reine Fiamette" של קאטול מנדז (1898). יחד עם אנדרה מסאז'ה גם תזמר מוזיקה לפסנתר של פרדריק שופן ל"סוויטת מחולות" (1913).

וידאל מוכר יותר כיום הודות לתרגילי ההרמוניה שלו לכלי מקלדת, Basses et Chantes Données, שהיו כלי הוראה חביב על תלמידתו, המחנכת האגדית נדיה בולאנז'ה ובהמשך על רבים מתלמידיה, ביניהם נרסיס בונה, שהוציא לאור במהדורה מחודשת מבחר מתרגילים אלה תחת הכותרת: "פול וידאל, נדיה בולאנז'ה: אוסף של בסים נתונים ומלודיות".

## קישורים חיצוניים

* 

קטגוריה:מנצחים צרפתים
קטגוריה:מורים למוזיקה
קטגוריה:צרפתים שנולדו ב-1863
קטגוריה:צרפתים שנפטרו ב-1931
קטגוריה:מלחינים צרפתים במאה ה-19
קטגוריה:מלחינים צרפתים במאה ה-20
קטגוריה:זוכי פרס רומא
סלב'ס

**סלב'ס** היא סדרת טלוויזיה מצוירת סאטירית ישראלית ששודרה בערוץ yes stars ישראלי בין ה-19 בפברואר 2009 ועד ל-28 במאי 2009. הסדרה עוקבת אחר עיירה בדיונית סגורה בה מתגוררים ידוענים ישראלים.

הסדרה כוללת עונה אחת בת 15 פרקים בני כ-25 דקות.

## עלילה
### פירוט הסדרה
הסדרה מתחילה עם עליית תוכנית מציאות ישראלית בשם "פפראצי נולד" (כפרודיה על התוכנית המציאות כוכב נולד), בה מתחרים צלמי פפראצי בצילום ידוענים. כל ידועני המדינה סובלים בשל כך ומחליטים לעבור למחנה צבאי סגור, שם יגורו ללא הפרעה. הם מכריזים על הקמת "עיירת הסלב'ס" וממנים לראש העיירה את משה איבגי. למרות שחשבו שבעיירה משלהם הם יהנו, רובם סובלים מחוסר תשומת הלב, מכיוון שבמקום בו כולם מפורסמים, אף אחד לא מפורסם.

## דמויות ומדבבים
מרבית דמויות הסדרה הן של ידוענים ישראלים.

* **[[ענת ניב]]** – מירי בוהדנה
* **[[גיל קפטן]]** – גורי אלפי, משה דץ, איל קיציס, אבי קושניר, מוטי קירשנבאום, משה איבגי, אסי דיין, אקי אבני, מרגלית צנעני, דודו טופז, מנשה נוי
* **[[ניקי גולדשטיין]]** – ארקדי גאידמק, ליאור אשכנזי, מוש בן ארי, ירון לונדון, אביעד קיסוס, רפי גינת, ישו, ג' יפית, ריטה
* **[[יונתן ברק]]** – רן דנקר, אורי גלר, רועי לוי, עצמו
* **[[טלי אורן]]** – קרן פלס
* **[[יניב ביטון]]** – יהודה לוי, חיים רביבו, מודי בר-און, אושרי כהן
* **[[גורי אלפי]]** – מדבב את עצמו (כקריין בפרק 7)
* **אלי בן זינו** – רון קופמן, משה רבנו
* **גיא רושיניאק** – יאיר לפיד, סאבלימינל, צדי צרפתי, עידן רייכל
* **סיון ניר** – עדי אשכנזי, יונית לוי
* **רויטל משאלי** – מיכל ינאי, פנינה רוזנבלום
* **[[נינט טייב]]** – מדבבת את עצמה
* **[[אלי לולאי]]** – יהונתן גפן, גדי סוקניק
* **[[איתי זבולון (שחקן)|איתי זבולון]]** – עידו רוזנבלום
* **[[דורי בן זאב]]** – חיים נחמן ביאליק
* **[[נתן זהבי]]** – מוסטפא, התינוק המאומץ של משה רבנו וישו
* **[[צחי גראד]]** – אלוהים
* **ירון שילון** – המוות
* **[[נועם אבירם]]** – קריינות
* **[[מתי אטלס]]** – שלמה ארצי, יונה
***ד"ר [[שמעון ברק]]** - הרופא

## קישורים חיצוניים

## הערות שוליים

קטגוריה:סדרות טלוויזיה ישראליות שעלו לשידור בשנת 2009
קטגוריה:קומדיות מצבים ישראליות
קטגוריה:קומדיות מצבים מונפשות
קטגוריה:תוכניות טלוויזיה סאטיריות ישראליות
קטגוריה:סדרות הנפשה ישראליות
קטגוריה:yes הטלוויזיה בלוויין: תוכניות וסדרות
ריאל איראני

**ריאל איראני** (בפרסית: **ریال ایران**, תקן ISO 4217: **IRR**) הוא המטבע באיראן. הריאל האיראני מחולק ל-100 דינר. מאז 1932, באופן לא רשמי, 10 ריאלים איראנים שווים לטומאן אחד.

ערכו של הריאל ביחס למטבעות בינלאומיים עבר שינויים וטלטלות במשך השנים. הסנקציות הבינלאומיות שהוטלו על המדינה מאז שנות התשעים ועד 2015 תרמו לירידה בערכו. ההסכם שהושג עם המעצמות על הסרת הסנקציות בתמורה להקפאת תוכנית הגרעין הביא להתייצבות מסוימת במצבה הכלכלי של איראן, אך מאז פרישתה של ארצות הברית מההסכם, במאי 2018, חוסר היציבות חזר והריאל האיראני הגיע לשפל חדש בעקבותיו התעוררה מחאה נרחבת באיראן. בספטמבר 2018 נמדד המחיר לריאל על 146,000 ריאלים תמורת דולר בודד אחד.

נכון לינואר 2026 נסחר הריאל בשוק החופשי בלמעלה מ-1,592,000 ריאל לדולר אמריקני אחד בלבד. מדובר בשפל הגדול ביותר למטבע האיראני מהקמת המדינה ובשפל הכי גדול שלמטבע היה אי פעם.

## שערי חליפין

## קישורים חיצוניים

* 
* 
*  (כתבה בסוכנות הידיעות AP)

## הערות שוליים

קטגוריה:מטבעות אסיה
קטגוריה:מטבעות
קטגוריה:איראן: כלכלה
דין קיין

**דין ג'ורג' קיין** (באנגלית: **Dean George Cain**; נולד ב-31 ביולי 1966) הוא שחקן אמריקאי שהתפרסם בזכות כיכובו בתפקיד סופרמן בסדרת הטלוויזיה "לויס וקלארק: הרפתקאותיו החדשות של סופרמן".

## ביוגרפיה
### ראשית חייו
[ממוזער|349x349 פיקסלים|קיין ועמיתתו לסדרה "[לויס וקלארק: הרפתקאותיו החדשות של סופרמן|לויס וקלארק" השחקנית טרי האטצ'ר, 1993]]
נולד בשם **דין ג'ורג' טאנאקה** (**Dean George Tanaka**) במאונט קלמנס, מישיגן שבארצות הברית, לשחקנית שרון תומאס (ממוצא ולשי, אירי וקנדי-צרפתי) ולרוג'ר טאנאקה (יפני למחצה), ששירת בצבא ארצות הברית. הוריו התגרשו זמן קצר לפני לידתו.

ב-1969 נישאה אמו לבמאי הקולנוע כריסטופר קיין, שאימץ את דין ואחיו. המשפחה עברה למאליבו שבקליפורניה. ב-1973 נולדה לשרון ולכריסטופר בת משותפת, כריסינדה, גם היא שחקנית.

### חייו האישיים
ב-1997 היה מאורס במשך כשנה לזמרת הקאנטרי מינדי מק'קרידי.

היה במערכת יחסים זוגית עם הדוגמנית הספרדייה סמנתה טורס, ולשניים נולד בן ב-11 ביוני 2000, שנקרא כריסטופר על שם אביו החורג של קיין.

#### אקטיביזם

## פילמוגרפיה

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:שחקני קולנוע וטלוויזיה אמריקאים
קטגוריה:מנחי טלוויזיה אמריקאים
קטגוריה:מפיקי קולנוע אמריקאים
קטגוריה:אמריקאים ממוצא יפני
קטגוריה:בוגרי אוניברסיטת פרינסטון
קטגוריה:קליפורניה: שחקנים
קטגוריה:אמריקאים שנולדו ב-1966
גראופל

שמאל|ממוזער|250px|שכבת גראופל מכסה כביש
[שמאל|ממוזער|250px|פתית שלג שסביבו שכבת כפור (תחת [מיקרוסקופ אלקטרונים)]]
**גְּרָאוּפֶּל** (בגרמנית: **Graupel**), או "ברד רך", הוא משקע שנוצר כאשר טיפות מים בקירור-על מתעבות סביב פתית שלג. התוצאה היא תלכיד של קרח, אוויר וכפור; מעין ברד רך המתפורר בקלות. המשקל הסגולי של גראופל הוא 0.4 גרם/סמ"ק וקוטר פתית בודד הוא 2–5 מילימטר. נוצר כאשר הטמפרטורה האטמוספירית נעה בין מינוס 40 למינוס 42 מעלות צלזיוס, והטמפרטורה על פני הקרקע נעה בין 2 ל-5 מעלות צלזיוס. 

## ראו גם
*קלקר (פוליסטירן)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מטאורולוגיה
קטגוריה:מים
קטגוריה:משקעים
קטגוריה:ברד
חיי עיר

[שמאל|ממוזער|250px|ביצוע של היצירה "חיי עיר" ב[הקונסרבטוריון למוזיקה של ניו אינגלנד|קונסרבטוריון למוזיקה של ניו אינגלנד, 2006]]
**חיי עיר** (באנגלית: **City Life**, "סיטי לייף") היא יצירה מוזיקלית מינימליסטית בת 24 דקות שנכתבה על ידי סטיב רייך. היצירה נכתבה עבור שני חלילים, שני אבובים, שני קלרינטים, שני ויברפונים, שני דוגמי צלילים ("סאמפלרים"), שני פסנתרים, רביעיית מיתרים, קונטרבס ומערכת כלי הקשה שאינם מכוונים לטונים מוגדרים. על פי הוראות הנגינה של היצירה, על כל כלי הנגינה פרט לכלי ההקשה להיות מוגברים. היצירה, אשר הוזמנה על ידי ההרכבים המוזיקליים Ensamble Modern, The London Sinfonietta ו-Ensamble Intercontemporain, הועלתה לראשונה בחודש מרץ 1995 והוקלטה בשנת 1996.

תפקידם של דוגמי הצלילים הדיגיטליים ביצירה להשמיע מגוון של דגימות צלילים וקטעי דיבור, אשר מרביתם הוקלטו על ידי רייך עצמו בעיר ניו יורק ובסביבתה. צלילים אלה כוללים צפירות של כלי רכב, רעש בלמים, אזעקות של מכוניות, טריקות דלת, שקשוק הרכבת התחתית וצלילים נוספים המשויכים מבחינה רעיונית לעיר. בפרק האחרון של היצירה אף נעשה שימוש במקטעים מתקשורת הרדיו של מכבי האש של העיר ניו יורק במהלך הפיגוע במגדלי התאומים בשנת 1993.

השימוש שנעשה בדוגמי צלילים מביע את רעיון השימוש בצלילים ואף ברעשים יומיומיים כחלק מרכזי ביצירה מוזיקלית. דוגמאות מוקדמות יותר לשימוש ברעיון זה הן צפירת המונית ביצירה "אמריקאי בפריז" של ג'ורג' גרשווין (1928), צלילי האזעקה בהם השתמש אדגר וארז ביצירתו ורעש מדחף המטוס בו השתמש מלחין האוונגרד ג'ורג' אנתייל. דוגמאות מאוחרות יותר לשימוש בצלילים מחיי היום-יום ניתן למצוא במוזיקת הרוקנרול וכן במוזיקת הראפ המודרנית.

אחד הרעיונות המרכזיים ביצירה הוא שימוש בקטעי דיבור אשר מאופיינים במוטיב מלודי מסוים, וחיקויים בצורה מוזיקלית על ידי כלי הנגינה. ביצירה נתן רייך דגש רב לאינטונציה של קטעי הדיבור, ו"תרגם" תבניות של אינטונציה לתווים מוזיקליים - בדומה לשימוש בטעמי המקרא. בפרק הראשון, לדוגמה, נעשה שימוש בקריאה "Check it out" (בתרגום חופשי: "תסתכלו!"), אותה הקליט רייך מפיו של מוכר בגדים היספני. רייך ניתח את האינטונציה המדויקת של דגימת הדיבור, והפך אותה למוטיב מלודי מוזיקלי המלווה את כל הפרק ומנוגן על ידי כלי הנגינה השונים.

## מבנה היצירה
היצירה מחולקת לחמישה פרקים, אשר בדומה ליצירות נוספות של רייך מסודרים בתבנית הסימטרית A-B-C-B-A (תבנית דמוית קשת). הפרקים הם:

# Check it out 
# Pile driver/alarms 
# It's been a honeymoon -- can't take no mo
# Heartbeats/boats and buoys 
# Heavy smoke 

כל פרק נקרא על שם דגימת הצליל המשמשת בו מוטיב מרכזי. הפרקים הראשון, השלישי והחמישי מבוססים על דגימות דיבור, אשר מלוות בכלי נגינה המנגנים את מלודיית הדיבור, והפרקים השני והחמישי משתמשים בדגימות הצלילים כמוטיבים קצביים.

## קישורים חיצוניים
* מאמר אודות היצירה "חיי עיר" מתוך המגזין Sound on Sound, אוגוסט 1995 
* אודות השימוש באינטונציה מוזיקלית ביצירה (כולל ציטוטים של רייך עצמו) 

קטגוריה:מוזיקה של המאה ה-20
קטגוריה:יצירות במוזיקה קלאסית
קטגוריה:ניו יורק: תרבות
שמנת עשירה

[ממוזער|180px|שמאל|שמנת עשירה על [סקונס ומעליה ריבה (סגנון ההגשה של דבון); על גבי השמנת הצהובה ניתן לראות קרישים חמאתיים]]
**שמנת עשירה** (באנגלית: **Clotted cream,** מילולית: "שמנת קרושה") היא שמנת מהמטבח הבריטי המוגדרת לפי חוק כמכילה לפחות 55% שומן. כדי להכינה מחממים חלב פרה בלתי מפוסטר ומשאירים אותו מספר שעות בתבניות רדודות. במהלך זמן זה, השמנת עולה אל פני השטח ויוצרת קרישים. קרישים כאלו לא היו נוצרים בחלב מפוסטר.

שמנת עשירה היא מאכל אופייני לדרום-מערב אנגליה, אך אין הסכמה האם מקורה בדבון או בקורנוול. קיימים טיעונים לכאן ולכאן, אך אין להם עדויות מתועדות.
היצרנית העיקרית של שמנת עשירה בממלכה המאוחדת היא Rodda's מקורנוול, אך בנוסף קיימים יצרנים מקומיים רבים בדרום-מערב אנגליה, במחלבות וחוות המייצרות עבור בתי עסק מקומיים.

שמנת עשירה היא חלק מארוחת Cream tea, בה היא מוגשת על גבי סקונס עם ריבת תות שדה או פטל. בדבון השמנת משמשת באופן מסורתי כתחליף לחמאה, והריבה נמרחת מעליה. בקורנוול השמנת מונחת מעל הריבה.

באיחוד האירופי, **שמנת עשירה מקורנוול** (Cornish clotted cream) היא כינוי מקור אזורי (PDO) לשמנת עשירה המיוצרת על פי מתכון מסורתי בקורנוול.

מוצר דומה המכיל 48% שומן נקרא **שמנת [[דבון (מחוז)|דבון]]** (Devon Cream) או **שמנת [[דבונשייר]]** (Devonshire cream).

## קישורים חיצוניים

* BRITAIN'S BEST AT TEATIME, באתר הניו יורק טיימס : אודות תהליך ההכנה של שמנת עשירה

## הערות שוליים

קטגוריה:מאכלי חלב
קטגוריה:המטבח הבריטי
מט סנדלרים

ממוזער|שמאל|תיאור המסעים של מט סנדלרים

**מט סנדלרים** הוא מושג בשחמט המציין מט שהמשחק בכלים הלבנים נותן למשחק בכלים השחורים לאחר סדרת המסעים:
# **ה4 ...**
# **מהח5 ...**
# **רג4 ...**
# **מה:ו7 #**

אין חשיבות למסעי השחור כל עוד הם אינם מונעים מט סנדלרים. ניתן להגיע לאותה עמדה בסדר מסעים שונה. ישנן מספר וריאציות למט זה, אך הרעיון המרכזי הוא שילוב של הרץ והמלכה המתקיפים את הערוגה ו7 (או את ו2, בווריאציה בה שהשחור מנחית מט סנדלרים על הלבן).

ניתן לצפות בהתרחשות מט זה במשחקים של מתחילים, כי קל מאוד למנוע אותו. לדוגמה ביצוע המסע **3...ז6** מגן מפני המט. את המסע **4. מהו3** המחדש את איום המט ניתן לנטרל על ידי **4...פו6** והמשך השחור יפתח את הרץ על ידי המסע רז7. שיטת הגנה נוספת היא להגן על הרגלי ב**ו7** על ידי **2...פח6**.

ניסיון של הלבן להשיג עמדה ממנה הוא יוכל לתת מט סנדלרים הוא שגוי טקטית, מכיוון שהשחור יכול למנוע את המט בקלות ולפתח את כליו תוך רדיפת המלכה, שיצאה מוקדם מדי ממקומה. הגם שנדיר לראות מט זה במשחקים תחרותיים, הרעיון הבסיסי מאחוריו (ניצול חולשת הערוגה ו7 המוגנת רק על ידי המלך השחור ולכן מהווה מטרה טובה להתקפה) מניע מספר פתיחות בשחמט. לדוגמה, בהגנת שני הפרשים
# **ה4 ה5**
# **פו3 פג6**
# **רג4 פו6**
המסע הרביעי הנפוץ ביותר הוא **4. פז5** התוקף את **ו7**. בנוסחים מסוימים הלבן מקריב את הפרש על ידי **פ:ו7**. גם בפתיחה האיטלקית מונע הרץ הלבן ל**ג4** במטרה לאיים על **ו7**.

## שם המהלך בשפות שונות
למט זה כינויים שונים בארצות שונות: בצרפת, טורקיה, גרמניה, הולנד, ספרד, ברזיל ופורטוגל המט מכונה "מט הרועים". באיטליה "מט הספרים", באיראן, יוון ומרבית ארצות ערב מכונה "תוכנית נפוליאון". ברוסיה הכינוי הוא "מט הילדים". בפולין, הונגריה, סלובניה וישראל "מט הסנדלרים". באנגלית הוא מכונה "מט מלומדים" ולעיתים "מט תלמידים" ו-"Blitzkrieg" (מלחמת בזק).

לעיתים משתמשים במונח "מט סנדלרים" לציון מט טיפשים (Fool's mate), המט הקצר ביותר האפשרי בשחמט:
#**ו4 ה6**
#**ז4 מהח#4.**
מט כזה מחייב שיתוף פעולה של הלבן עם השחור.

## לקריאה נוספת

* 
* 
*  


סנדלרים
ערפילית החזרה

[שמאל|ממוזער|250px|ה[פליאדות (צביר כוכבים)|פליאדות וערפילית ההחזרה המקיפה אותן]]
**ערפילית החזרה** היא סוג של ערפילית המורכבת מענני גז ואבק המחזירים ומפזרים אור של כוכבים קרובים. האנרגיה של אור הכוכבים אינה מספיקה על מנת ליינן את מולקולות הגז וליצור ערפילית פליטה, אך אם יש מספיק אור שמתפזר אז ניתן להבחין בערפילית. ספקטרום הקרינה שמוחזר מהערפילית זהה לספקטרום הפליטה של הכוכבים המאירים אותה. ההבחנה בין ערפיליות החזרה וערפיליות פליטה נעשתה על ידי אדווין האבל בשנת 1922.

הצבע של ערפיליות החזרה הוא בדרך כלל כחלחל, שכן אור כחול מתפזר יותר בקלות מאשר אור אדום (בדומה לפיזור האור הכחול על ידי האטמוספירה של כדור הארץ). בתוך ענני הגז ניתן למצוא אבק של יסודות שונים, ביניהם פחמן, ברזל וניקל. חלקיקי הברזל והניקל נוטים להתיישר עם השדה המגנטי של הגלקסיה ולגרום לאור המפוזר מהם להיות מקוטב מעט. בתוך ערפיליות החזרה יש לעיתים אזורים בהם נוצרים כוכבים חדשים מהגז והאבק של הערפילית.

ידועות כיום כ-500 ערפיליות החזרה, הידועות ביותר הן הערפילית שמקיפה את הפליאדות וחלקים מערפילית אוריון (חלקים אחרים שלה הן ערפיליות פליטה ובליעה). סביב כוכבים בהירים רבים, כגון אנטארס ואלנילם, ניתן להבחין בערפיליות החזרה.

## קישורים חיצוניים

* 

## הערות שוליים

*
החזרה
ערפילית בליעה

[שמאל|ממוזער|250px|[ערפילית ראש הסוס בקבוצת אוריון]]
[שמאל|ממוזער|250px|ערפילית ברנארד 68 בקבוצת [נושא הנחש]]
**ערפילית בליעה** היא ערפילית המורכבת מענני אבק בין-כוכבי קרים וצפופים המסתירים את האור של ערפילית פליטה או החזרה הנמצאת מאחוריהם או אפילו את כוכבי הגלקסיה שמאחוריהם. לערפיליות בליעה אין צורה אופיינית או שוליים ברורים, שכן צורתה תלויה גם בצורת ענן האבק עצמו וגם ברקע שמאחוריה.

ענני אבק שאין בקרבתם כוכבים שיכולים להאיר אותם ולהפוך אותם לערפיליות פליטה או החזרה לא ניתנים לצפייה בדרך כלל. ניתן להבחין בהם רק כאשר הם מסתירים ערפילית בהירה וגדולה יותר שנמצאת מאחוריהם (כמו במקרה של ערפילית ראש הסוס) או כאשר הם נמצאים קרוב יחסית למערכת השמש ובכיוון של מישור הגלקסיה (כמו במקרה של ערפילית שק הפחם), שאז הם יוצרים אזור חשוך וריק מכוכבים בתוך הרצועה המוארת יחסית ועשירה בכוכבים של שביל החלב. למרות שערפילית בליעה נראית חשוכה באור נראה, קרינה בעלת אורך גל ארוך יותר מגודלם האופייני של חלקיקי האבק יכולה לעבור דרכה ולכן ניתן "לראות" דרך ערפיליות אלו באמצעות טלסקופים בתחום התת-אדום או באמצעות רדיו-טלסקופים.

תצפיות העלו שבתוך ענני האבק המרכיבים ערפיליות בליעה מתרחשים תהליכי יצירת כוכבים חדשים.

גלובולות בוק הן ערפיליות בליעה קטנות יחסית ומבודדות, המכילות אבק קוסמי וגז דחוס שממנו 
עשוי להיווצר כוכב.
## קישורים חיצוניים

* ערפיליות בליעה באתר NASA

*
בליעה
מחוז מונרו (ניו יורק)

**מחוז מונרו** (באנגלית: **Monroe County**) הוא מחוז במדינת ניו יורק שבארצות הברית. במפקד האוכלוסין שנערך בארצות הברית בשנת 2000 מספר האוכלוסייה במחוז עמד על 735,343. המחוז קרוי על שמו של נשיאה החמישי של ארצות הברית, ג'יימס מונרו. עיר המחוז היא רוצ'סטר, "עיר הפרחים".

## ערים, עיירות וכפרים במחוז
*ברייטון (עיירה)
*ברוקפורט (כפר)
*צ'ורצ'וויל (כפר)
*קלרקסון (עיירה)
*מזרח רוצ'סטר (עיר וכפר)
*פיירפורט (כפר)
*גייטס (עיירה)
*גריס (עיירה)
*המלין (עיירה)
*הנרייטה (עיירה)
*הילטון (כפר)
*הוניו פולס (כפר)
*איירונדקויט (עיירה)
*מנדון (עיירה)
*אוג'דן (עיירה)
*פרמה (עיירה)
*פנפילד (ניו יורק) - עיירה
*פרינטון (עיירה)
*פיטספורד (כפר)
*פיטספורד (עיירה)
*ריגה (ניו יורק) - עיירה
*רוצ'סטר (עיר)
*ראש (עיירה)
*סקוטסוויל (כפר)
*ספנקרפורט (כפר)
*סווידן (עיירה)
*ובסטר (עיירה)
*ובסטר (כפר)
*וויטלנד (עיירה)

## קישורים חיצוניים

* 
* 

קטגוריה:מדינת ניו יורק: מחוזות
קטגוריה:ג'יימס מונרו
קטגוריה:יישובים, מחוזות ומדינות הנקראים על שם נשיאי ארצות הברית
ישראל בורוביץ

ממוזער|בורוביץ, יוני 1993
**ישראל (איזי) בורוביץ** (נולד ב-30 ביוני 1941) הוא איש עסקים ואקדמיה ישראלי. כיהן פרופסור לניהול ומערכות מידע באוניברסיטת תל אביב ומכהן כדיקן בית הספר לניהול וכלכלה במכללה האקדמית תל אביב יפו. היה יו"ר דירקטוריון אל על עד לנובמבר 2008. בורוביץ הוא הבעלים של קבוצת בורוביץ ושל חברת כנפיים אחזקות בע"מ - השולטת באל על.

## ביוגרפיה
בורוביץ נולד בתל אביב להורים יוצאי פולין, למד בבית חינוך לילדי עובדים ובתיכון למד בבית הספר החקלאי כדורי, שירת בצה"ל בנח"ל סיים קורס קצינים בהצטיינות והשתחרר בדרגת רב-סרן. בורוביץ נסע לארצות הברית למד באוניברסיטת קליפורניה תואר ראשון ושני בהנדסת ייצור ועשה דוקטורט בחקר ביצועים במכון הפוליטכני שבברוקלין, ניו יורק. הוא הצטרף לבית הספר לניהול של אוניברסיטת תל אביב בשנת 1972. בשנת 1980 קנה אחיו התאום, דדי בורוביץ', את חברת ארקיע והוא החל להתקין את מערכת המחשוב של החברה עד שלבסוף שימש כמנהל המחשב של החברה במשרה מלאה ולאחר עשר שנים הפך למנכ"ל שלה. על ניהולו זכה בורוביץ בפרס ההוקרה של פורום חברות התעופה האירופיות.

בשנת 1998 מכרה חברת משאב את השליטה בחברת גרנית הכרמל לישראל בורוביץ וגיסתו תמי מוזס-בורוביץ' (באמצעות חברת "ד.ת בורוביץ-מוזס השקעות (1995)") תמורת כ-200 מיליון דולר. בעסקה השתתפו גם חברת הפניקס אחזקות וחברת גלנקור. בשנת 2006 רכשה קבוצת עזריאלי את השליטה בחברת גרנית הכרמל.

בשנת 2018 הוענק לו תואר יקיר העיר תל אביב-יפו.

בורוביץ היה נשוי ליעל בורוביץ' (לינדר) עד למותה ב-2019 ואב לשלושה.

## תפקידים מרכזיים
* משנת 1987 ועד למינויו ליו"ר דירקטוריון אל על, שימש בורוביץ כפרופסור מן המניין באוניברסיטת תל אביב בפקולטה לניהול, כמו כן הוא משמש כחבר בוועד המנהל של האוניברסיטה
* משנת 1994 משמש כחבר דירקטוריון במרכז הבינתחומי הרצליה
* משנת 1998 משמש בורוביץ כיו"ר מועצת המנהלים של חברת נתיבי איילון
* בשנים 1993–1998 שימש כחבר מועצת העיר תל אביב
* בשנת 2011 מונה להיות דיקן בית הספר לכלכלה וניהול במכללה האקדמית ת"א-יפו.

## שליטת האחים בורוביץ באל על
בינואר 2005, לאחר משא ומתן ממושך על הפרטת אל על, עברה השליטה באל על מידי מדינת ישראל לידי חברת "כנפיים - אחזקות ארקיע בע"מ" הנמצאת בבעלות האחים בורוביץ.

באפריל 2008 פורסם כי בעקבות פרישתו המתוכננת של איזי בורוביץ מתפקידו כיו"ר הדירקטוריון באל על, מנהלים האחים בורוביץ ביניהם משא ומתן למכירת חלקו לאחיו, דדי בורוביץ, שיחליף את איזי בורוביץ כיו"ר הדירקטוריון בחברה. עסקה זו לא יצאה אל הפועל ובהודעתו של איזי בורוביץ נאמר כי אחיו לא עמד במועד האחרון לביצוע העסקה.

## ראו גם
* דדי בורוביץ'
* תמי מוזס-בורוביץ'

## קישורים חיצוניים

* 
* אסתי אהרונוביץ, תודה שטסתם בורוביץ, הארץ
* 
* ישראל בורוביץ באתר בית ספר כדורי
* 
* פרופ' איזי בורוביץ' על חדשנות כתרבות: המקרה של SOUTHWEST AIRLINES, בכתב העת "סטטוס", 23 בספטמבר 2014

## הערות שוליים

קטגוריה:אנשי עסקים ישראלים
קטגוריה:דירקטורים ישראלים
קטגוריה:מדעני מחשב ישראלים
קטגוריה:סגל אוניברסיטת תל אביב: ניהול
קטגוריה:סגל המכללה האקדמית תל אביב-יפו
קטגוריה:חברי מועצת העיר תל אביב-יפו
קטגוריה:בוגרי בית החינוך ע"ש א"ד גורדון
קטגוריה:בוגרי בית הספר כדורי
קטגוריה:בוגרי התנועה המאוחדת
קטגוריה:חברי גרעיני נח"ל
קטגוריה:בוגרי אוניברסיטת קליפורניה
קטגוריה:בוגרי המכון הפוליטכני של ברוקלין
קטגוריה:יושבי ראש אל על
קטגוריה:יקירי תל אביב-יפו לשנת 2018
קטגוריה:תאומים ישראלים
קטגוריה:כנפיים אחזקות
קטגוריה:ישראלים שנולדו ב-1941
The Harder They Come

**The Harder They Come** הוא סרט פשע מג'מייקה משנת 1972, בבימויו של פרי הנזל ובכיכובו של זמר הרגאיי ג'ימי קליף.

## רקע

הסרט זכה להצלחה באירופה ובארצות הברית. בין השאר השתתף בפסטיבל ונציה של שנת 1972.

בסרט נעשה שימוש במוזיקת הרגאיי, מה שלא היה רגיל באותם הימים, שכן בוב מארלי טרם התפרסם מחוץ לג'מייקה. פסקול הסרט מורכב כולו משירי רגאיי בביצוע ג'ימי קליף וזמרים אחרים. שמו של הסרט The Harder They Come מבוסס על אחד השירים בפסקול ומבוצע בידי קליף עצמו. פסקול הסרט הוא אחד מאלבומי הרגאיי הנמכרים בכל הזמנים ואחד מ-500 האלבומים הנמכרים בכל הזמנים בכלל.

## עלילה
הסרט עוסק באייבנהו מרטין, אותו משחק ג'ימי קליף, צעיר ג'מייקני כפרי המנסה את מזלו בבירה קינגסטון כזמר רגאיי. קשיי החיים מובילים אותו לעסוק בסחר במריחואנה ומשם הוא מדרדר לאלימות ופשע. דמותו של אייבנהו מרטין מבוססת באופן חופשי על דמותו של אייבנהו Rhygin מרטין, פושע מפורסם שפעל בג'מייקה בשנות ה-40.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ג'מייקה: תרבות
קטגוריה:סרטי פשע
קטגוריה:סרטי 1972
קטגוריה:סרטי פולחן
קטגוריה:סרטים מוזיקליים
ערפילית שק הפחם

**[[ערפילית]] שק הפחם** (נקראת לפעמים רק **שק הפחם**) היא ערפילית הבליעה הבולטת ביותר בשמים וניתנת לזיהוי בקלות גם בעין בלתי מזוינת בקבוצת הכוכבים הצלב הדרומי. מרחקה מכדור הארץ כ-600 שנות אור וקוטרה בין 30 ל-35 שנות אור. היא מכסה תחום של 5°×7° מהשמיים ונראית כצללית חשוכה על הרקע הבהיר של שביל החלב בסמוך לכוכבי הצלב הדרומי, כאשר קצותיה מגיעים גם לתוך קבוצות הכוכבים קנטאור וזבוב. למעשה הערפילית אינה חשוכה לחלוטין ובהירותה מגיעה לכ-10% מהבהירות של שביל החלב המקיף אותה. בהירות זו נובעת מהחזרה של אור הכוכבים המוסתרים על ידה.

## היסטוריה
ימין|ממוזער|200px|האמו בשמים – קבוצת כוכבים אבוריג'ינית הכוללת את ערפילית שק הפחם כראשה של הציפור
הערפילית הייתה ידועה לתושבי החלק הדרומי של כדור הארץ כבר בתקופות פרה-היסטוריות ובתרבות האבוריג'ינית באוסטרליה היא היוותה את הראש של "האמו בשמים" – קבוצת כוכבים אבוריג'ינית. לאירופאים היא התגלתה רק בשנת 1499 על ידי מגלה הארצות ויסנטה יאנייס פינסון. בתחילה היא זכתה לכינוי קאנופוס השחור וכן הענן המגלני האפל (כניגוד לענני מגלן).

הערפילית ממלאת תפקיד מרכזי בספרם של לארי ניבן וג'רי פורנל "הקיסם בעינו של אלוהים".

## קישורים חיצוניים

* 
* 

שק הפחם
שק הפחם
גיאת

**גִּיאַת** (غياث، ע'יאת') הוא שם משפחה יהודי-תימני ובעבר שם צפון אפריקאי משמעות המילה בערבית "תשועה". או על שם שבט ברברי "גיאתה" או אזור במרוקו "ג'בל גיאתה"

קטגוריה:שמות משפחה ביהדות ספרד ופורטוגל
קטגוריה:שמות משפחה ביהדות תימן
מסרק

שמאל|ממוזער|250px|מסרק בעל שני סוגי שיניים
[ממוזער|250px|[ציור של ילדות מסרקות דוב צעצוע משנת 1918]]

**מסרק** הוא כלי המיועד ליישור וניקוי שיער.

למסרק שיניים מרובות המשמשות אותו בפעולתו, הוא עשוי לרוב מחומרים מוצקים ובדרך כלל שטוח.
המסרק הוא בין הכלים העתיקים ביותר שנמצאו על ידי ארכאולוגים בצורות שונות, חלקם מהתיישבויות בפרס לפני יותר מ-5,000 שנה.

## היסטוריה
השימוש במסרק הוא בן אלפי שנים ובעת העתיקה היה נפוץ בעיקר בקרב בני המעמד הגבוה.

בשנת 2022 התגלה בתל לכיש מסרק משנהב על ידי הארכאולוג יוסי גרפינקל מהאוניברסיטה העברית ועליו כתובת בעברית קדומה:

.

החל משנת 2023, המסרק, שמכונה מסרק הכינים, מוצג באגף לארכאולוגיה במוזיאון ישראל.

## היגיינה
מסרקים משותפים הם מקור נפוץ לזיהום טפילי, כאשר משתמש אחד משאיר עליו ביצי טפילים או אפילו כאלה חיים, זה מקל על העברתם של כינים, פרעושים, קרדיות אבק, פטריות ועוד טפילים מזיקים מאדם אחד לאחר.


קובץ:BaldyComb.jpg|מסרק לסובלים מנשירת שיער
קובץ:Samuel and Saidye Bronfman Archaeology WingDSCN5082.JPG|מסרק עתיק מתל מקנה המזוהה עם עקרון, עשוי עצם. אורך המסרק 6.7 ס"מ ורוחבו 6 ס"מ. מהמאה ה-11 לפנה"ס. מוזיאון ישראל
קובץ:Nissenkamm-01.jpg|מסרק להסרת כינים


## ראו גם
* מברשת שיער

## קישורים חיצוניים

*
* 

## הערות שוליים

קטגוריה:מוצרי טיפוח שיער
קטגוריה:כלים ומכשירים (היגיינה)
מתתיאס קרפ

**מתתיאס קרפ** (**Matatias Carp**; 16 באפריל 1904 – 3 ביולי 1953) היה היסטוריון, עורך דין, המזכיר הכללי של הפדרציה של איחוד הקהילות היהודיות ברומניה לאחר 1944, מקורב לווילהלם פילדרמן ובנו של הוריה קרפ. חיבר את "הספר השחור" על השואה ברומניה.

## קורות חיים
מתתיאס קרפ נולד בבוקרשט, למד, עבד וחי בה עד 1952, אז עלה לישראל יחד עם רעייתו אלה ושני ילדיהם (יתומים ניצולים מטרנסניסטריה שאומצו על ידי בני הזוג קרפ בשנת 1944).

במהלך מלחמת העולם השנייה ומיד אחריה ליקט ותיעד מתתיאס קרפ את החקיקה האנטי-יהודית ואת הפגיעות הגופניות והחומריות שבוצעו ביהודים וברכושם. במהלך השנים 1946–1948 הוציא לאור את שלושת הכרכים של "הספר השחור", מסמך מקיף המשמש כאחד המקורות העיקריים עבור ההיסטוריונים העוסקים בשואת יהודי רומניה בשנים 1941 - 1944. בשנת 1989 יצאה לאור מהדורה חדשה של הספר.

ספר נוסף שכתב קרפ הוא Sărmaş - una din cele mai oribile crime ("סרמש - אחד הפשעים הנוראים ביותר") שיצא לאור בשנת 1945 בבוקרשט.

## קישורים חיצוניים

* Observator cultural, Nr. 436 / 10-16 octombrie 2013 Un om, o carte, un destin: Matatias Carp 
* מאסף התעודות של שואת יהודי רומניה
* 

קטגוריה:היסטוריונים יהודים רומנים
קטגוריה:עורכי דין יהודים רומנים
קטגוריה:בוקרשט: אישים
קטגוריה:רומנים שנולדו ב-1904
קטגוריה:רומנים שנפטרו ב-1953